open-index/open-wikipedia-markdown huggingface dataset:
Netflix

**Netflix, Inc.** is 'n Amerikaanse vermaaklikheidsmaatskappy met hoofkwartier in Los Gatos, Kalifornië. Netflix is in 1997 deur Reed Hastings en Marc Randolph in Scotts Valley, Kalifornië gestig. Die maatskappy se primêre besighede is sy inskrywinggebaseerde, video-op-aanvraag-stromingdiens wat aanlynstroming van 'n katalogus van films en televisieprogramme bied, sowel as die verspreiding en produksie van oorspronklike films en televisiereekse wat slegs deur die diens versprei word.

## Eienaarskap 
Vanaf 2017 is Netflix-aandele hoofsaaklik deur institusionele beleggers gehou, insluitend Capital Group Companies, The Vanguard Group, BlackRock onder andere.

## Finansies 
Vir die fiskale jaar 2018, het Netflix verdienste van VS$ 1.21 miljard, met 'n jaarlikse inkomste van VS$ 15,8 miljard, 'n toename van ongeveer 116% oor die vorige fiskale siklus. Netflix se aandele het verhandel teen meer as $400 per aandeel teen sy hoogste prys in 2018, en sy markkapitalisasie het 'n waarde van meer as VS$ 180 miljard bereik in Junie 2018. Netflix het 261 op die 2018 Fortune 500 -lys van die grootste maatskappye in die Verenigde State volgens inkomste gelys.

Netflix se inkomste vir die eerste kwartaal van 2019 het $ 4,5 miljard bereik en 9,6 miljoen nuwe intekenaars (148.9M totale intekenaars) bygevoeg. Die groei van intekenaars was 16% meer in vergelyking met 2018.

## Sien ook 
* *Kaos* (TV-reeks)
* Showmax
* *Squid Game*
* *Hellbound*
* *A Series of Unfortunate Events*
* *Money Heist*
*  *The Perfect Couple* (TV-reeks)
* *The Tinder Swindler*

## Verwysings 
## Eksterne skakels 
*  Amptelike webwerf
* Besigheidsgegewens vir Netflix: Google Finance Yahoo! Finance Reuters SEC inskrywings
Milena Dravić

**Milena Dravić** (5 Oktober 1940 — 14 Oktober 2018) was 'n Serwiese aktrise.

## Filmografie 
* *Kozara* (1962)
* *Boemerang* (2001)
Mariano Rajoy

**Mariano Rajoy Brey** (* 27 Maart 1955 in Santiago de Compostela, Galicië, Spanje) is 'n Spaanse politikus wat op 21 Desember 2011 president  van Spanje geword het. Op 1 Junie 2018 het hy afgetree nadat 'n mosie van wantroue teen hom aangeneem is.

## Vroeë lewe en uitbeelding 
## Politieke loopbaan 
## Premierskap (2011-2018) 
## Politieke poste 
## Toekennings en eerbewyse 
|-

|-

|-

|-

|-

|-

|-

|-

|-

|-

|-

|-

## Verwysings
Pedro Sánchez

**Pedro Sánchez Pérez-Castejón** (Spaanse uitspraak: [ˈpeðɾo ˈsaɲʧeθ ˈpeɾeθ kasteˈxon], gebore 29 Februarie 1972 in Madrid) is 'n Spaanse politikus en die regeringspresident (eerste minister) van Spanje sedert 1 Junie 2018.
## Biografie
Sánchez is in 1972 in die Spaanse hoofstad van Madrid gebore. Sy vader was 'n staatsamptenaar voor dat hy 'n industriële verpakkingsmaatskappy begin het. Sy moeder was ook 'n regeringsamptenaar maar sy het later regte gaan studeer. Sánchez het in 1993 by die Spaanse Sosialistiese Arbeidersparty (PSOE) aangesluit. In 1995 het hy die Spaanse ekwivalent van 'n baccalaureus graad en 'n meestersgraad aan die *Real Centro Universitario Escorial-Maria Christina* verwerf. Nadat hy sy graad ontvang het, het hy na New York in die Verenigde State getrek waar hy vir 'n globale konsultasiefirma gewerk het. 

In 1998 het Sánchez 'n graad in politiek en ekonomie van die  Université libre de Bruxelles ontvang. Hy sou later 'n graad in besigheid leierskap aan die IESE Besigheidskool van die Universiteit van Navarra verwerf voordat hy in 2012 sy doktorsgraad in ekonomie van die Camilo José Cela Universiteit ontvang het.
## Politieke loopbaan
Sánchez was 'n onsuksesvolle PSOE-kandidaat vir die Madrid-stadsraad in 2003. Hy het 'n jaar later 'n raadslid geword nadat twee PSOE-raadslede bedank het. Hy is later aan in 2009 as 'n lid van die Spaanse Kongres van Afgevaardigdes ingehuldig. In die 2011-verkiesing het Sánchez sy setel in die Kongres van Afgevaardigdes verloor, maar hy is weer in 2013 as 'n lid ingehuldig na Cristina Narbona se bedanking. 

Op 13 Julie 2014 is Sánchez as sekretaris-generaal van die PSOE verkies. Hy is op 26 Julie as die PSOE sekretaris-generaal amptelik aangewys en het toe gevolglik leier van die opposisie geword.

In die nasleep van die 2016 Spaanse algemene verkiesing het Sánchez 'n partystem verloor en as sekretaris-generaal bedank. Hy is toe in die daaropvolgende leierskapverkiesing as sekretaris-generaal herverkies.

Op 1 Junie 2018 het 'n mosie van wantroue in eerste minister Mariano Rajoy se regering geslaag en Sánchez het hom toe as eerste minister opgevolg.

Na twee nasionale verkiesings in 2019 is hy as eerste minister op 7 Januarie 2020 herverkies.

Alhoewel sy party tweede in die 2023-verkiesing gekom het, is Sánchez op 16 November 2023 as eerste minister herverkies nadat hy 'n kontroversiële ooreenkoms met Katalaanse separatistiese partye aangegaan het.

## Verwysings 
## Eksterne skakels
Dan du Preez

**Dan du Preez** (gebore 5 Augustus 1995, Durban) is ’n losvoorspeler wat vir die Natalse Haaie in die Curriebeker en die  in Superrugby speel.

## Springbokloopbaan 
Du Preez het op 18 November 2017 sy debuut vir die Springbokke teen Frankryk op die ouderdom van 22 jaar in Parys gemaak.

Hy is die seun van Robert du Preez sr., oudrugbyspeler, wat tans die  afrig.

## Eksterne skakels 
*
* Dan du Preez op itsrugby.co.uk
Curwin Bosch

**Curwin Bosch** (* 25 Junie 1997, Port Elizabeth) is ’n agterspeler wat vir die Natalse Haaie in die Curriebeker en die  in Verenigde Rugbykampioenskap speel.

## Springbokloopbaan 
Op 19 Augustus 2017 het Bosch sy debuut vir die Springbokke in 'n toets teen Argentinië in Gqeberha gemaak, op die ouderdom van 20 jaar.

## Eksterne skakels 
*
* Curwin Bosch op itsrugby.co.uk
Kalsiumfluoried

**Kalsiumfluoried** is 'n chemiese verbinding van kalsium en fluoor met 'n formule . Dit kom in die natuur as die mineraal fluoriet voor.

## Optiese eienskappe 
Suiwer kalsiumfluoried is 'n vastestof wat deursigtig is in 'n groot golflengtebereik. Dit is ook fisies en chemies taamlik stabiel en dit is moontlik om groot en suiwer kristalle van die stof te vervaardig, byvoorbeeld met 'n Bridgman-Stockbarger-tegniek. Hierdie kristalle word aangewend as optiese venstermateriale in lasertoepassing en as lense vir vakuum-UV-lig wat in halfgeleier-litografie gebruik word.

## Fluoor-KMR 
Kalsiumfluoried het 'n belangrike rol gespeel in die vroeë ontwikkeling van NMR-metode toegepas op fluoor. Die baanbrekende werk van Lowe en Norberg het in 1957 verskyn. Kalsiumfluoried was 'n ideale stof hiervoor.
Die Debyetemperatuur is taamlik hoog: 474K en daardeur kan die invloed van fonone op die kubiese rooster verwaarloos word. Die fluooratome vorm 'n primitief-kubiese rooster. Die aktiewe 19F-isotoop verteenwoordig 100% van die kerne en het 'n taamlik groot dipool sonder kwadrupool. 

## Verwysings
Travis Ismaiel

**Travis Ismaiel** (gebore in Kaapstad, 2 Junie 1992) is 'n Springbokrugbyspeler wat vir die  in die Curriebekerreeks en die  in Superrugby speel.

## Springbokloopbaan 
Hy maak sy toetsdebuut vir die Springbokke op 2 Junie 2018 teen Wallis in Washington, D.C. op die ouderdom van 27 jaar.
 
## Eksterne skakels 
* 
* Travis Ismaiel by itsrugby.co.uk
André Esterhuizen

**André Esterhuizen** (*30 Maart 1994, Potchefstroom) is ’n rugbyspeler wat vir die  in Superrugby gespeel.

Hy maak sy toetsdebuut vir die Springbokke op 2 Junie 2018 teen Wallis in Washington, D.C. op die ouderdom van 24 jaar. Hy was ook deel van Suid-Afrika se wenspan tydens die Rugbywêreldbeker 2023.

## Eksterne skakels 
* 
* André Esterhuizen by itsrugby.co.uk
Kay de Villiers

duimnael|regs|240px|JC (Kay) de Villiers
**Jacquez Charl (Kay) de Villiers**  7 Maart 1928, Klerksdorp, Tvl - 5 Junie 2018, Kaapstad was 'n Suid-Afrikaanse neurochirurg.

Hy was die derde kind van Carel (Callie) van der Merwe de Villiers en Susanna Johanna Joubert. Hy kwalifiseer as geneesheeer aan die Universiteit van Kaapstad, en werk as huisdokter in Swellendam, KP. Hierna studeer hy nagraads in die neurochirurgie onder sir Wylie McKissock by die *University College Hospital* in Londen, Engeland.

Na sy terugkeer na Suid-Afrika word hy aangestel in die personeel van die Fakulteit Geneeskunde aan die Universiteit van Kaapstad, waar hy in 1970 bevorder word tot voltydse hoof van die Departement Neurochirurgie, en in 1972 tot medeprofessor. In 1976 word hy die eerste bekleër van die *Helen en Morris Mauerberger leerstoel* in neurochirurgie. Hy was die ontvanger van talle toekennings en lid van verskeie wetenskaplike verenigings oor die wêreld, was besoekende professor aan verskeie akademiese departemente, sowel plaaslik as in die buiteland, ontvanger van twee ere-doktorsgrade, en aangestel as Spesiale Besoekende Wetenskaplike van die SAMNR (Suid-Afrikaanse Mediese Navorsingsraad).

Hy tree op 12 Desember 1952 op Stellenbosch in die huwelik met Christina (Kina) Meta Botha, wat hom in 1967 ontval. Die volgende jaar trou hy op 24 Maart 1968 te Rondebosch met Jeanne Marié Erica du Plessis, wat hom op 20 November 2016 ontval het. Hy word oorleef deur twee kinders, Charl Christian en Elfrida Susan, en vier kleinkinders.

Prof De Villiers het ‘n sterk belangstelling getoon in die Anglo-Boereoorlog en het wyd navorsing gedoen oor die mediese omstandighede tydens die oorlog. Sy gesaghebbende twee-volume mediese geskiedenis van die oorlog, getiteld *Healers, Helpers and Hospitals* - a history of Military Medicine in the Anglo-Boer War (uitgegee deur Protea Boekhuis, 2009) is deur die Universiteit van Kaapstad vereer met die prestige 2011 *UCT Book Award*. In 2011 het sy boek *Dwarstrekkers, Dwepers en Dokters* die lig gesien, met die subtitel *Merkwaardige vertellings uit die Anglo-Boereoorlog;* daarin skryf hy oor ’n hele aantal eksentrieke karakters wat hy tydens sy navorsing vir sy groot historiese werk teëgekom het. Hy is medeskrywer van *Yeoman of the Karoo* en was stigter van die *Kaapse Mediese Museum.* Die *Hugenote-Vereniging van SA* het hom in 2014 vereer met lewenslange ere-lidmaatskap vir sy jarelange diens as lid van die bestuur. Hy was ook bekend as ’n uithalerstorieverteller, ’n lewensgenieter en iemand wat wyd gelees het.

Prof Kay de Villiers is op 5 Junie 2018 in Kaapstad na 'n kort hospitaalverblyf oorlede.

## Verwysings
Nikolai Koernakof

duimnael|Nikolai Koernakof
**Nikolai Semjonowitsj Koernakof** (Russies: Николай Семёнович Курнаков; Nolinsk, 24 November 1860 - Barwicha, 19 Maart 1941 was 'n Russiese fisiese chemikus.

Hy het sy opleiding by die mynbouinstituut van Sint Petersburg ontvang. Sy latere werk betrek veral die toepassing van die fasereël in binêre sisteme, soos allooie en soutmengsels. Hy was een van die eerste mense wat pirometers gebruik het om hierdie stowwe se termiese gedrag te bestudeer. Hy het 'n belangrike rol gespeel in die ontwikkeling van die studie van niestoigiometriese verbindings. 'n Ander bydrae is die studie van die invloed wat ligande in koördinasieverbinding op mekaar het. Hy is ook een van die grondleggers van die platinumnywerheid van die Sowjetunie.

Die boraat-mineraal koernakowiet is na hom genoem.

## Koernakof-reaksie 
duimnael|Cisplatin en transplatin|links
'n Belangrike reaksie wat vandag nog in die platinum- en palladiumnywerheid gebruik word, word die Koernakof-reaksie genoem. Al twee elemente vorm vierkante komplekse wat vlak is, soos . Hiervan is egter twee isomere moontlik: die *cis*-isomeer waar die twee Cl-atome aan een kant van die kompleks geheg is en die *trans*-isomeer waar hulle diagonaal teenoor mekaar lê.  

Koernakof het ontdek dat die twee stowwe al twee met tio-urea reageer maar 'n ander produk gee, waardeur hierdie twee stereo-isomere onderskei kan word. 

## Verwysings
Tutusius umlambo

***Tutusius umlambo*** is 'n vroeë Tetrapoda uit die Devoon (~360 miljoen jaar) wat in 2018 deur Rob Gess naby Grahamstad op die Waterloo-plaas gevind en saam met Per Ahlberg uit Swede beskryf is.

## Etimologie 
Die naam *Tutusius* verwys na emeritus aartsbiskop Desmond Tutu; die spesienaam *umlambo* is Xhosa vir *rivier*.

## Betekenis van die vonds 
*Tutusius* is saam met 'n ander Tetrapoda, Umzantsia amazana, gevind op 'n terrein wat opmerklik is omdat dit in die Devoontydperk op sowat 70 grade Suid, binne die Antarktiese poolsirkel, geleë was.

## Verwysings
Achaea (Romeinse provinsie)

duimnael|regs|Die Achaea provinsie binne die Romeinse Ryk, rondom 125 NC

**Achaea** (Grieks: Ἀχαΐα Achaïa) was 'n provinsie van die Romeinse Ryk. Die streek is in 146 v.C. geannekseer deur die Romeinse Republiek na die vernietiging van Korinthe deur die Romeinse generaal Lucius Mummius. Dit het later deel geword van die Romeinse provinsie Macedonië, wat die hele vasteland van Griekeland ingesluit het.

## Verwysings
Aegyptus (Romeinse provinsie)

duimnael|regs|Die Aegyptus provinsie binne die Romeinse Ryk, rondom 125 n.C.

**Aegyptus** was 'n provinsie van die Romeinse Ryk tydens die jare 30 v.C. – 641 n.C.

## Verwysings
Africa (Romeinse provinsie)

duimnael|regs|Die Africa-provinsie binne die Romeinse Ryk, rondom 125 n.C.

**Africa** (later ook **Africa Proconsularis**) was eeue gelede 'n Romeinse provinsie.

Die provinsie kom hoofsaaklik ooreen met die huidige Tunisië. Dit was tot 146 v.C. die gebied van Kartago (Rome se groot vyand) en in hierdie jaar word die stad vernietig. Drie-en-twintig jaar later stig Caius Grachus opnuut 'n nedersetting wat 'n Romeinse kolonie word. Maar dit duur amper 'n eeu voordat Rome die gebied wat 'n belangrike graanskuur vir die Republiek was, in 'n provinsie *Africa* herorganiseer. Of liewer in twee provinsies, omdat 'n deel van Numidië die provinsie *Africa Nova* sou vorm. Onder keiser Augustus word hulle in 27 saamgevoeg in een groot provinsie *Africa* of later *Africa Proconsularis*. 

Die Vandale verower dit in 439 en maak dit tot hulle koninkryk. In 533 val die Bisantyne hulle aan. Africa word 'n Bisantynse Eksargaat tot die Moslems dit in 698 verower.

## Verwysings
Alpes Cottiae

duimnael|regs|Die Alpes Cottiae provinsie binne die Romeinse Ryk, rondom 125 NC

**Alpes Cottiae** was 'n Romeinse provinsie.

Na Cottius II se dood was daar egter twee bronne van potensiële onstabiliteit: die gebrek aan erfgename en groeiende vrae oor die burgerskapstatus en die *attributio* van kleiner berggemeenskappe. Hierdie vrae in die sentrale Alpe was reeds problematies tydens die regerings van die keisers Tiberius, Gaius en Claudius.

## Provinsie
duimnael|Die akwaduk van Susa

Keiser Nero het besluit om die koninkryk te annekseer en dit 'n provinsie te maak wat deur 'n *eques* -prokurator geadministreer word. Die stede het die Latynse wet geniet, maar daar was net twee:  Susa en Brigantio (Briançon). Tot Trajanus is slegs drie prokureurs bekend. Onder die Severi dra drie ander die titel van *procurator et praeses provinciae*. Die anneksasie het wel die gebied oopgestel vir Romeinse bouwerke soos akwadukte.

Plaaslike produksie (mynbou, vee, gewasse, kunsvlyt) was redelik karig. Slegs kaas het aanleiding gegee tot uitvoere en noemenswaardige verbruik in Rome. Dit was die deurgang deur die Alpe wat belangrik gewees het.
Die inheemse Galliese kultusse het gebly, veral van Albiorix (god van die berg), Belenus en die Matrone, maar Romeinse gode het geleidelik ook vereer geword. 

In die begin van die vierde eeu wys keiser Maximianus vyf provinsies aan die noordelike rand van Italia (*Alpes Cottiae*, *Raetia*, *Emilia et Liguria*, *Venetia et Histria* en *Flaminia et Picenum*) aan as *Annonarii*, wat beteken dat hulle die keiserlike hof en die paleisleër moet bevoorraad. Dit bly so tot die verowering deur die Langobarde in die tweede helfte van die sesde eeu.

## Verwysings
Alpes Maritimae

duimnael|regs|Die Alpes Maritimae provinsie binne die Romeinse Ryk, rondom 125 NC

**Alpes Maritimae** was 'n Romeinse provinsie.

## Verwysings
Eendagsvlieë

**Eendagsvlieë** (orde *Ephemeroptera*) is insekte wat die grootste deel van hul lewe as larwes in die water deurbring en 'n unieke gedaantewisseling ondergaan voordat hulle as volwasse insekte binne een of enkele dae swerm, paar, eiers lê en doodgaan. Die volwasse dier vreet niks nie en sy monddele is net in beginsel aanwesig. Die liggaam is sag en het twee paar vliesagtige vlerke. Aan die kop is groot oë en kort, borselagtige voelers. Daar is sowat 1&nbsp;300 spesies, en fossielvondste dui daarop dat daar vroeër nog meer spesies bestaan het.

Eendagsvlieë behoort tot 'n insektegroep wat 'n baie ingewikkelde gedaanteverwisseling ondergaan. In plaas van 'n enkele larwestadium en een papiefase maak hierdie insekte verskeie vervellings deur. Hulle onderskei hulle verder van alle ander insekte deurdat daar 'n subimagofase (halfvolwasse fase) tussen die laaste larwestadium en die volwasse stadium is. Wanneer die volwasse insek of imago uitgekom het, versamel die mannetjies en voer 'n bruilofsdans uit. Die wyfies voeg hulle by die swerm en word onmiddellik deur 'n mannetjie aan die agterlyf vasgegryp met behulp van spesiale gryporgane. Die twee verlaat die swerm om te paar, waarna die mannetjie onmiddellik sterf. Die wyfie lê haar eiers en sterf dan ook.

## Bou 
Volwasse eendagsvlieë kan maklik van ander insekte onderskei word op grond van hul slanke liggame, groot netvliesige vlerke en drie draadvormige uitsteeksels aan die agterlyf. Eintlik het hulle twee paar vlerke, maar die agterste vlerke is dikwels gereduseer. Die pote is klein en swak ontwikkel, terwyl die oë, veral dié van die mannetjies, besonder groot is. Die monddele is onderontwikkel en funksioneer nie, omdat die volwasse vlieg nie vreet nie. Hy neem net lug in, waardeur die maag opswel tot 'n soort ballon, wat die bruidsvlug vergemaklik.

## Larwes 
Die larwes lewe in varswater van alge en ander waterplante. Aanvanklik het hulle geen kieue nie, maar dit ontwikkel wel later aan weerskante van die agterlyf. In teenstelling met die volwasse eendagsvlieë, verskil die larwes van die onderskeie spesies dikwels baie van mekaar. Sommiges is bolrond en ander stroombelyn.

## Metamorfose 
Die meeste larwes lewe sowat vier jaar, waarin hulle 'n groot aantal vervellings, soms tot 23, deurmaak. Na die laaste vervelling in die water, swem die larwe na die oppervlak, klim op 'n klip of 'n stingel van 'n waterplant en ondergaan nog 'n vervelling. Die resultaat is 'n subimago, wat baie soos die volwasse dier lyk, maar dowwer van kleur is omdat die harige liggaam deur 'n deurskynende vlies omhul is. Na enkele minute, of soms enkele ure, vervel die subimago en die imago kom te voorskyn. Sekere vissoorte leef van die imago’s wat nie vinnig genoeg die land kan bereik nie. Hengelaars gebruik daarom weergawes van die eendagsvlieg as kunsaas.

## Bron 
* Wêreldspektrum,1982, band

## Verwysings
Seawolf-klas duikboot

Die **Seawolf-klas duikboot** is 'n reeks Amerikaanse Vloot kernaangedrewe aanvalsduikbote. Dit is die duurste duikbote wat ooit gebou is en kan selfstandig teen vyandelike vaartuie optree indien nodig. Hulle primêre doelwit was om Russiese missieldraende duikbote te vernietig voordat hulle Amerika kon aanval. Toe die *Seawolf*-projek geformuleer is gedurende die middel 1980's was die Reagan-administrasie se grootste doelwit totale oorheersing oor die Sowjetduikbootvloot. Gevolglik het die Reagan-administrasie 'n ooptjekboekbeleid gevolg met die ontwikkeling van die *Seawolf*-duikbote. 

Teen die tyd wat die eerste duikboot USS *Seawolf* (SSN-21) in produksie was het die Koue Oorlog tot 'n einde gekom. Die Bush-administrasie het toe in 1992 besluit om slegs die USS *Connecticut* en USS *Jimmy Carter* klaar te laat bou teen 'n koste van $ 2&nbsp;765&nbsp;900&nbsp;000, al is daar aanvanklik beplan vir 29 eenhede.

Die koste het egter groot publieke kritiek tot gevolg gehad en die Bush-administrasie besluit toe om die hele bestelling van 29 bote te kanselleer met uitsondering van die prototipe. Die kernduikbootgemeenskap, gelei deur Admiraal Bruce DeMars, en ondersteun deur die skeepsbouers, het die Amerikaanse Kongres toe oorreed om tog die twee addisionele duikbote te laat bou. Met slegs drie duikbote wat gebou moes word het die koste skerp gestyg en die derde duikboot het meer as $ 3 miljard gekos.

Die leier in die klas, USS Seawolf (SSN-21), was die vierde duikboot van die Amerikaanse Vloot wat die naam *Seawolf* gedra het.

## Duikbote in die klas 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015, 

## Sien ook 
* USS Seawolf (SSN-575)
Warrick Gelant

**Warrick Gelant** (gebore te Knysna, 20 Mei 1995) is 'n Springbokrugbyspeler wat vir die  in Superrugby speel.

## Springbokloopbaan 
Gelant het op 25 November 2017 sy debuut vir die Springbokke teen Italië op die ouderdom van 22 jaar gemaak. Hy is ook deel van Suid-Afrika se span tydens die Rugbywêreldbeker 2019.

## Eksterne skakels 
* 
* Warrick Gelantl by itsrugby.co.uk
Creta et Cyrenaica

duimnael|regs

**Creta et Cyrenaica** was 'n Romeinse provinsie.

## Kreta
duimnael|Die Romeinse hawe van Chersonesos
In die hellenistiese tyd was Kreta 'n seerowersnes en daar is beweer dat dit die rede was waarom die Romeine die eiland oorgeneem het, maar dit is nie waarskynlik nie. In die Romeinse tyd het graanskepe groot genoeg geword dat hulle die hawens van Kreta kon vermy. Dit is nie duidelik wanneer die eiland 'n Romeinse provinsie geword het nie, maar die proses van  romanisering het duidelik later begin. Hierdie proses het  het groter en meer blywende gevolge gehad as die verowering van Kreta. Die romanisering het waarskynlik omtrent die begin van die bewind van Tiberius begin.

## Verwysings
Gallia Lugdunensis

duimnael|regs

**Gallia Lugdunensis** was 'n Romeinse provinsie.

Drie belangrike stede van die provinsie is Alesia, Lutetia (vandag: Parys) en Lugdunum (vandag: Lyon) waarna die provinsie genoem is.

Lugdunum is in 43 v.C. (waarskynlik 10 Oktober) gestig. Romeinse soldate wat ná die moord op Julius Caesar deur die Allobroges uit hulle kolonie in Vienne verdryf is, het die oewers van die Rhône kom beheers en het hulle op die heuwel van Fourvière gevestig. Die stad het 'n noord-suidstraat (*cardo*) gekry en loodreg daarop 'n *decumanus*. Die Keltiese suffiks *-dunum* beteken hoogte, koppie en *Lug* was 'n Keltiese godheid. Onder Heliogabalus het dit die federale hoofstad van die Drie Gallia's geword, die *cives Romani in tribus Provinci(i)s Galli(ci)s constitentes*. Die stad het 'n groot amfiteater gehad.

## Verwysings
Dacia (Romeinse provinsie)

duimnael|regs

**Dacia** was 'n Romeinse provinsie.

Dit kom ongeveer ooreen met die huidige Roemenië en is ná 'n lang oorlog (vanaf 101) teen die Dasiese koning Decebalus deur keiser Trajanus verower. Keiser Aurelianus het in 271 besluit om van die provinsie af te sien. 

## Verwysings
Italia (Romeinse Ryk)

duimnael|regs|Italia in 125 n.C.
**Italia** was in die antike tydperk die geografiese en kulturele kernland van die Romeinse Republiek en latere Keiserryk waaraan besondere godsdienstige, regtelike en politieke status toegeken is.

## Verwysings
Lycia et Pamphylia

duimnael|regs|Lycia et Pamphylia in die Romeinse Ryk rondom 125

**Lycia et Pamphylia** was 'n Romeinse provinsie.

Daar was kort na die anneksasie van die provinsie Lycia koördinering van pogings tussen verskillende provinsies en departemente van imperiale administrasie. en sistematiese regeringsingryping op die gebied van kommunikasie. Stede het arbeid vir die herstel van paaie bygedra. Goewerneurs en prokureurs het grond van bo af beheer en die 'n netwerk van paaie wat tot stand gebring is het 'n groot rol gespeel.  

in vergelyking met ander streke van Klein-Asië het Lycia 'n veel meer samehangende en eenvormige politieke eenheid verteenwoordig  as gevolg van die jarelange bestaan van die Lyciese κοινóν en die oorkoepelende *lex provinciae* wat moontlik tydens die bewind van
Vespasianus ingevoer is.

Onder die Romeine het Pamphilië ekonomies en kultureel gefloreer. Gestabiliseer deur die beheer van Rome, het die mense die provinsiale regering geredelik aanvaar, en daar het vrede geheers. Afgesien van die aanvanklike oorloë teen die seerowers, was 'n permanente militêre teenwoordigheid nooit nodig nie. Hout, kalksteen en landbouprodukte, insluitend olywe van Antalya, was gereelde uitvoere, en die hawens was belangrike spilpunte langs die Middellandse See-handelsroetes.

## Die krisis van die derde eeu
Zosimus vertel van rowersgroepe onder leiding van 'n sekere Lydius die Isauriër, wat tydens keiser Probus (276-282) se bewind in Lycia en Pamphilia aktief was. Probus het 'n *eques* Terentius Marcianus as *praeses*. na die provinsie gestuur. 

## Verwysings
Macedonia (Romeinse provinsie)

duimnael|regs|Die provinsie Macedonia binne die Romeinse Ryk, omstreeks 125 n.C.

**Macedonia** was 'n Romeinse provinsie.

## Verwysings
Moesia Superior

duimnael|regs|Moesia Superior binne die Romeinse Ryk.

**Moesia Superior** was 'n Romeinse provinsie.

Die Donau van Moesia Superior begin by die Sava-samevloeiing oorkant die Serwiese hoofstad Belgrado. Hier was 'n legioenêre vesting, en laer nog 'n tweede vesting, Viminacium, Die rivier vloei vir 150 km deur 'n opeenvolging van klowe dikwels bekend as Djerdap (die Turkse woord vir 'kolk'), waarna die dubbele draaie ('papegaaibek') kom, tot by die Serwies-Bulgaarse grens by die rivier Timok. Onder Gordianus III is in Viminacium een koloniale munt opgerig, waarvan die emissies vir die hele provinsie Moesia Superior geldig was. Die munte is van brons vervaardig en dra gewoonlik op die keersy twee muntbeelde: óf die verpersoonlikte Provincia Moesia tussen twee militêre simbole óf die godin tussen die bul en die leeu. Albei diere was die embleme van die VII en IV legioene wat in die provinsie gestasioneer was

Die stad Viminacium het verskeie Griekse en Latynse inskripsies opgelewer, soos 'n altaar wat die legioene I, III Gallica,IIII Flavia en VII Claudia noem. Dit was dalk onder Severus Alexander (222-235) opgerig.

## Ontstaan
Die anneksasie van Thrakië in 45/46 nC beteken die verskyning van Moesia as 'n gevestigde militêre bevel. Die vroeë grens van Moesia aan die oostekant was die rivier Utus (Vit) oos van die Novae (Mi.18), maar aan die westekant is dit nie seker nie. Aanduidings dat die Belgrado-gebied onder die Sava-samevloeiing, wat die latere limiet aangedui het, eers vanuit die rigting van Pannonia beset is, dui daarop dat die streek bokant die Donau-klowe aanvanklik beheer is vanaf die hoofsentra by Mursa en Sirmium. In die verdeling van Moesia in 85 of 86 n.C. is die grens tussen Superior in die weste en Inferior in die ooste vasgestel by die rivier Cebrus (Cibrica), maar teen ongeveer die middel van die tweede eeu nC is dit weswaarts verskuif na die Almus (Lom).

## Herindeling in die vierde eeu
In die hervorming van burgerlike en militêre administrasie in die vroeë vierde eeu nC is al die Donau-provinsies opnuut verdeel. Moesia Superior is verdeel in Moesia Prima in die noorde en Dardania in die suide, maar die gebied oos van die riviere Margus (Morava) en Timacus (Timok) is afgestaan aan die nuwe provinsie Dacia Ripensis wat ook die westelike gebied van Moesia Inferior uitgemaak het tot by die Utus (Vit).

Justinianus I het eers die (Oos)-Romeinse gesag opnuut gevestig.

## Argeologie
Daar is 'n beskrywing deur die Roemeense geleerde N. Gudea van militêre vindplekke langs die Donau van Moesia Superior tot ongeveer 275 n.C. (die ontruiming van Dacia anderkant die rivier). Dit sluit alle vindplekke op die regteroewer in Serwië en Bulgarye in, tot by die monding van die rivier Lorn waar die rivier in Moesia Inferior binnekom. Maar ook al die terreine aangrensend aan die linkeroewer in die Banat-streek van Serwië en in Roemenië wat in Trajanus se Dacia anderkant die rivier gelê het. 

## Verwysings
Noricum

duimnael|regs

**Noricum** was 'n Keltiese koninkryk en later 'n Romeinse provinsie

## Romeinse provinsie
Ná die anneksasie van Thrakië in 45/46 nC het Noricum in die weste 'n aparte provinsie geword nadat dit in die ooste grondgebied  aan konsulêre Pannonia afgestaan het om Carnuntum en die militêre kordon van die Amberweg aan Pannonia oor te gee .

Die Oostenrykse deel van die Donau bestaan uit die hele grens (*limes*) van Noricum tussen die Inn en die   Wienerwald, met een legioenvesting (Lauriacum) en ongeveer vyftien hulpforte. Dit sluit aan by die kort maar strategies belangrike westelike deel van die Pannoniese Donau, met twee legioenvestings (Vindobona en Carnuntum) en drie hulpforte .

In die hervorming van burgerlike en militêre administrasie in die vroeë vierde eeu nC is al die Donau-provinsies verdeel. In Noricum en Pannonia het die gebiede aangrensend aan die Donau die provinsies Noricum Ripense en Pannonia Prima geword, nou geskei van die binnegebied van Noricum Mediterranea en Savia. 

## Verwysings
Pannonia

**Pannonië** was 'n Romeinse provinsie. Die provinsie se grens in die noorde en ooste was die Donau, in die weste Noricum en Bo-Italië, en in die suide Dalmasië en Bo-Mesië. Pannonië was geleë in die gebied van die huidige Wes-Hongarye, Oos-Oostenryk, Noord-Kroasië, Noordwes-Serwië, Noord-Slowenië, Wes-Slowakye en Noord-Bosnië en Herzegowina.

## Geskiedenis 
Pannonië is in die jaar 20 gestig. Dit is in 107 deur Trajanus in Pannonia Inferior en Pannonia Superior verdeel.

## Verwysings
Armenia (Romeinse provinsie)

duimnael|regs|Die provinsie Armenia binne die Romeinse Ryk, omstreeks 125 n.C.

**Armenia** was 'n Romeinse provinsie tydens die jare 114–118.

## Verwysings
Tiridates III van Armenië

duimnael|Trdat die Grote; artistieke indruk 19de eeu
**Tiridates (Trdat) III** was koning van Armenië tot Shapur I hom in 252 uit sy land verdryf het. Hy het lank onder Romeinse beskerming in ballingskap geleef en is in 287 deur Diocletianus opnuut koning van Armenië gemaak. Hy het Christen geword en in 325 het hy bondgenoot van keiser Konstantyn geword, waardeur Armenië 'n biskop na die Konsilie van Nicea gestuur het.

## Verwysings
Satraap

'n **Satraap** (Grieks: σατράπης (satrápēs) van Medies *xšaθrapāwan- "behoeder van die koninkryk") was 'n goewerneur van 'n provinsie in die Mediese en Oud-Persiese Ryk van die Achaimene. 

Die titel is later oorgeneem in die ryk van Alexander en die Hellenistiese ryke wat daaruit ontstaan het. Die provinsie waaroor die satraap geheers het word 'n satrapie genoem. Onder Darius I (522-520 v.C.) het ook "Jehud" (Aramees vir Judea) 'n satrapie van die Persiese Ryk geword.

## Verwysings
Hispania Baetica

duimnael|Tweede verdeling
duimnael|Derde verdeling
duimnael|regs

**Hispania Baetica** was 'n Romeinse provinsie.

Die hoofstad van Baetica *Colonia Patricia Corduba* kry 'n aangrensende forum langsaan die koloniale forum (forum adiectum), een van vyf in die stad, wat geskoei is op die Forum van Augustus in Rome. Slegs fragmente het oorleef om 'n indruk van sy omvang te gee: 'n kolossale kolom, waarskynlik van die tempel; 'n massiewe manlike bolyf in pantser, miskien 'n kopie van die standbeeld van Aeneas in die Forum van Augustus; en deel van 'n clipeus van Jupiter Ammon of Medusa.

duimnael|left|Romeinse mosaïek in Casariche, suidelik van Córdoba
Beskerm deur bergreekse wat ryk aan minerale was, was Baetica se laagliggende vrugbare grond in die riviervalleie van die *Baetis* (Guadalquivir) en die *Singilis* (Genil) ideaal vir groot landgoedere wat graan, wingerde en olyfbome verbou het. Die kwaliteit van die plaaslike kerfwerk het aansienlik gewissel, maar in byna alle gevalle portrette was getroue kopieë van metropolitaanse portrette, wat ontwikkelinge in Romeinse modes baie noukeurig nagevolg het. Meer kolonies is in Baetica gevestig as enige ander streek, en die meerderheid van die skiereiland se nuwe senatore het uit dieselfde streek gekom, maar dit beteken nie dat dit eenvormig 'geromaniseer' was nie.

## Garum
Die provinsie het ook *garum* vervaardig, 'n sous wat uit gefermenteerde vis vervaardig is en baie in die Romeinse kookkuns gebruik is. 'n Garumhandelaar, L. Iunius Puteolanus, is bekend weens 'n inskripsie op 'n altaar wat aan Neptunus Augustus gewy is, wat in Suel (Fuengirola, provinsie Málaga) gevind is.

## Kerkprovinsie en hertogdom
In 409 verkry die Vandale die gebied as bondgenote van die Romeine, maar in 440 verower Rechila, die koning van die Suebi, dit nadat die Vandale dit ontruim het. Ná die einde van die Wes-Romeinse Ryk het Baetica nog lank as kerkprovinsie bestaan maar die kerk van Rome het daaroor probleme gehad met die Visigote wat tot die Ariaanse geloof behoort het. Die magtige stede van die suide, insluitend Córdoba, Sevilla en Mérida, het hulle eers ver in die tweede helfte van die sesde eeu onder Visigotiese invloed bevind. In Baetica het die sterk Romanisering en die krag van 'n territoriale oligargie in die provinsie, wat in staat was sy eie leërs op die been te bring, dit 'n moeilike gebied gemaak om te verower. Dit was die laaste gebied wat deur die Visigote beheers is, en die een wat meer politieke onstabiliteit veroorsaak het. Vanaf die jaar 531 het die koning Teudis 'n vinnige uitbreiding na die suide uitgevoer en sy hof in Sevilla (Hispalis) gestig om beter beheer oor die rebelse suide te hê. Dit was hierna die nuwe hoofstad van die provinsie.
Ná die Visigotiese herowering het hulle die gebied opnuut verenig in die hertogdom Baetica wat tot 711 bestaan het. In hierdie jaar is die laaste Visigotiese koning Roderik deur sy eie mans naby Gades in Baetica verraad en het die Moslemoorheersing van Spanje begin.

## Verwysings
Kliniese chemie

Die **kliniese chemie** is 'n tak van die chemie wat die mediese aanwending daarvan praktiseer.

Die Nederlandse wetenskapper Franciscus de le Boë Sylvius word as een van sy grondleggers beskou.

'n Belankrike onderwerp van die kliniese chemie is die bloedtoetse.
Tipe VII duikboot

[duimnael|regs|240px|Tipe VIIC/41 by die *Laboe Naval Memorial* naby [Kiel, Duitsland|Kiel]]
Die **Tipe VII duikboot** was 'n klas duikboot wat die Duitse Vloot ontwerp en gebruik het tydens die Tweede Wêreldoorlog. Daar was drie subklasse ontwikkel. Hierdie klas was die Geallieerdes se grootste probleem toe hulle in die sogenaamde *Wolf packs* saam gewerk het. Tipe VIIA van 670/659 metrieke ton het sy verskyning met *U-27* gemaak in 1936. Die klas se ontwerp was gebaseer op die Finse *Vetehinen* ontwerp. Tipe VIIB het in 1939 verskyn; hulle was meer effektief en baie gewild onder die bemannings. Hulle kon 11 torpedo's dra of 22 seemyne en was ook toegerus met 'n 8.8cm kanon op die dek.

Tipe VIIC het teen 1940 verskyn met U-69 waarvan meer as 600 gebou is. Die togafstand was 10,461 km maar toe Frankryk val in Junie 1940 het dit vir die Duitsers toegang gegee tot die hawens aan die Atlantiese kus. Twaalf U-boot flottieljes was op plekke soos Brest, La Rochelle, La Pallice, Saint-Nazaire, Lorient en Bordeaux gebaseer. Die laaste bote van die VIIC tipe was toegerus met 'n snorkel.

## Tegniese besonderhede 
## Sien ook 
* U-47

## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Susan Danford

**Susan Danford** is ’n tweetalige Suid-Afrikaanse aktrise. Sy is veral bekend vir haar TV-rolle en verhoogwerk en het al in verskeie internasionale produksies verskyn.

Op TV is sy veral bekend vir haar rol as Carien Vos in Binnelanders en Annette in 7de Laan. Sy speel ook onder regie van Katinka Heyns in Chris Barnard se *Onder draai die duiwel rond*, onder regie van Annie Basson in Paul C. Venter se *Meester*, en onder Regardt van den Bergh se spelleiding in Hein Eksteen se *Vloeksteen*.

Sy werk ook dikwels op die verhoog in Afrikaans. Danford het byvoorbeeld die tol van Abigail in Arthur Miller se *Die Salemverhoor* gespeel. Sy was ook Jasmyn en Sandra in Deon Opperman se *Skandaal 2* (onder regie van Lizz Meiring).

Danford het drama aan die Pretoria Technikon studeer. In 1999 verhuis sy met haar akteur-man Stephen Jennings na Kanada. Hulle het 5 jaar later teruggekeer en hulself in die Kaap gevestig. In 2006 is sy met die *Fleur du Cap*-prys vir Beste Akteur vereer.

## Geselekteerde filmografie 
Van die TV-reekse waarin sy gespeel het:
* Binnelanders, 2005 as Carien Vos (TV-reeks)
* 7de Laan, 2004 as Annette (TV-reeks)
* Onder Draai die Duiwel Rond, 1997 as Sonja de Wet (TV-reeks)
* Die Laksman, 1995 as Lydia Anderson (TV-reeks)
* Meester, 1991 as Pauline Trollope (TV-reeks)

## Verwysings
Chileense kookkuns

duimnael|Caldillo de congrio
**Chileense kookkuns** is 'n produk van die mengsel tussen die inheemse tradisie van Chili en die Spaanse koloniale bydrae, wat hul kos, gebruike en kulinêre gewoontes kombineer.
Valkenburg (landgoed)

duimnael|regs|270px|Die herehuis Valkenburg, eens 'n nasionale gedenkwaardigheid.
**Valkenburg** is ’n herehuis en eertydse landgoed in die Kaapse voorstad Observatory wat nou deel uitmaak van die Protea Hotel by Marriot Cape Town Mowbray, al is die voorstad Mowbray aan die ander kant van die N2-snelweg.

Valkenburg was oorspronklik ’n plattelandse landgoed en is genoem na Cornelia Valk, op wie se naam die grond oorgedra is ná die dood van Jacob Vogel in 1720. Dis geleë in die distrik Wynberg, tussen die Swartrivier en die Liesbeek, waarna die straat waaraan die huis grens, Liesbeeklaan, genoem is. Dis geleë langs die Koninklike Sterrewag, wat gebou is op grond wat eens deel van die landgoed was. 

Cornelis de Waal het die plaas in 1746 bekom en waarskynlik ’n groot woning gebou, waarvan net die hekpilare behoue gebly het. Cornelis Mostert sr. (1787–1862) het die bestaande, U-vormige woning is moontlik omstreeks 1830 gebou. Mostert is met die stigting van die NG gemeente Wynberg op 20 September 1829 as diaken van die nuwe gemeente verkies en was een van die eerste ses kerkraadslede, van wie hy en nog twee in die omgewing van Rondebosch gewoon het. Mostert se swaer diaken W.A. van Schoor (1782–1845) het op die plaas Malta gewoon.

Die landgoed was vroeër die tuiste van die Porter-verbeteringskool (*reformatory*) en tot in die laat 1950's die enigste psigiatriese hospitaal in Wes-Kaapland. Dit is sedertdien hoofsaaklik na die Bellvillese voorstad Stikland verplaas. Teen die 1970's het die gebou vervalle geword en het sy strukturele toestand aansienlik versleg. Ná voorleggings aan die Raad vir Nasionale Gedenkwaardighede (RNG) is die huis, sy buitegeboue en die aanliggende begraafplaas in 1985 aan die staat oorgedra en gerestoureer. Ingevolge die destydse RNG-wetgewing is dit op 27 Junie 1986 tot 'n nasionale gedenkwaardigheid verklaar.

Die skryfwyse "Valkenberg", wat soms voorkom, is ’n spelfout.

## Bron 
*  Hopkins, ds. H.C. 1966. *Die Nederduitse Gereformeerde Kerk Rondebosch 1891–1966*. Kaapstad: Feeskomitee van die N.G. Kerk, Rondebosch.
*  Potgieter, D.J. (hoofred.) 1975. *Standard Encyclopaedia of Southern Africa, Volume 11*. Cape Town: Nasionale Opvoedkundige Uitgewery Ltd.
*  Valkenburg House, Observatory, SA History. URL besoek op 10 Junie 2018.
Waiting for Godot

duimnael|regs|*Waiting for Godot*, Avignon Festival, 1978

**Waiting for Godot** is 'n toneelstuk deur Samuel Beckett, waarin twee karakters, Vladimir en Estragon, wag vir die aankoms van iemand met die naam Godot wat nooit kom nie, en terwyl hulle wag, hou hulle 'n verskeidenheid gesprekke en ontmoet drie ander karakters.  *Waiting for Godot* is Beckett se vertaling van sy eie oorspronklike Franse toneelstuk, **En attendant Godot**. Die oorspronklike Franse teks is saamgestel tussen 9 Oktober 1948 en 29 Januarie 1949.  Die première het plaasgevind op 5 Januarie 1953 in die Theâtre de Babylone, in Parys. Die Engelse weergawe is vir die eerste keer in 1955 in Londen aangebied. In 'n meningspeiling wat in 1990 deur die Royal National Theatre uitgevoer is, is dit die "belangrikste Engels speelstuk van die 20ste eeu" genoem. 

## Verwysings 
## Eksterne skakels 
* 
* 
* 
* Teks van die toneelstuk (Akte I)
* Teks van die toneelstuk (Akte II)
* Akte I, deel 1
* Akte I, deel 2, van 'n Canadian Broadcasting Corporation produksie.
Godot (rekenaarspeletjie-enjin)

**Godot** is 'n 2D-en 3D - kruis-platform rekenaarspeletjie-enjin vrygestel as oopbron sagteware onder die MIT lisensie. Dit was aanvanklik ontwikkel vir verskeie maatskappye in Latyns-Amerika voor sy openbare vrystelling. Die ontwikkeling omgewing werk met Windows, macOS, Linux, Android, en Webblaaiers – en kan speletjies skep wat PC, konsole, mobiele en web platform teiken.

## Oorsig 
Godot se doel is om 'n volle geïntegreerde speletjieontwikkelingsomgewing aan te bied. Dit laat ontwikkelaars 'n speletjie van nuuts af te skep, sonder om enige ander gereedskap gebruik, behalwe dié wat gebruik word vir die skep van inhoud (kuns bates, musiek , ens.). Die argitektuur is gebou rondom 'n konsep van 'n boom van geneste "tonele". Al die speletjie hulpbronne, van die skrifte tot grafiese bates, is gered as deel van die rekenaar se lêer stelsel (eerder as in 'n databasis). Hierdie stoor oplossing is bedoel om dit makliker te maak vir die speletjie ontwikkeling spanne om saam te werk op die scriptkode met behulp van weergawe beheer.

## Gebruik 
Baie speletjies deur OKAM Studio is gemaak met Godot, insluitend *Dog Mendonça & Pizza Boy*, wat gebruik maak van die Escoria avontuur speletjie uitbreiding. Verder, is dit gebruik in Wes-Virginië se hoërskool kurrikulum, as gevolg van sy gemak van gebruik vir nie-programmeerders en wat beskryf word as 'n "rykdom van leer materiaal wat reeds bestaan vir die sagteware".

## Verwysings 
## Eksterne skakels 
* 
* Godot op GitHub
Mendocino, Kalifornië

**Mendocino** (vroeër bekend as *Big River*, *Meiggstown* en *Mendocino City*) is 'n nie-geïnkorporeerde nedersetting aan die noordkus van die Amerikaanse deelstaat Kalifornië, met 'n bevolking wat in die sensus van 2010 as 894 vasgestel is. Mendocino, wat administratief aan die gelyknamige distrik (*Mendocino County*) behoort, is 9,5 myl of 15 km suid van Fort Bragg geleë en genoem na die nabygeleë Kaap Mendocino. Die kaap is deur vroeë Spaanse seevaarders ter ere van die vise-koning van Nieu-Spanje, Antonio de Mendoza, so genoem.

Mendocino het ondanks sy klein sieletal bekendheid verwerf as 'n kunstenaarskolonie en strandoord, geleë op 'n landpunt wat volledig deur die waters van die Stille Oseaan omring word. Die nedersetting se voorkoms en boukuns weerspieël die herkoms van sy stigters - oorspronklik is dit gestig om houtkappers uit Nieu-Engeland te huisves. Baie werkers in diens van Noord-Kaliforniese houtmaatskappye het in die 19de eeu vanuit die ooskus na die boomryke streek gemigreer. Enkele spoorweë en klein hawegeriewe het ontstaan vanwaar hout vir verdere bewerking na San Francisco en San Diego verskeep is. Tans is toerisme 'n belangrike bron van inkomste.
Anthony Bourdain

**Anthony Michael Bourdain** (25 Junie 1956 – 8 Junie 2018) was 'n Oscar-bekroonde Amerikaanse televisie-aanbieder, kok en skrywer van Joodse afkoms. Hy is beskou as 'n baie invloedryke kok.

## Biografie 
Anthony Michael Bourdain is op 25 Junie 1956 in New York Stad, New York, Verenigde State, gebore. Hy was die oudste van twee seuns.

Op 8 Junie 2018 het hy selfmoord gepleeg in Kaysersberg-Vignoble, Haut-Rhin, Frankryk.

## Film 
Bourdain verskyn as homself in die 2015-rolprent *The Big Short*, waarin hy 'n seekospot gebruik as 'n analogie vir 'n versekerde skuldverpligting.

## Persoonlike lewe 
Bourdain is in 1985 met sy hoërskoolvriendin, Nancy Putkoski, getroud. Hulle was vir twee dekades getroud en is in 2005 geskei. Op 20 April 2007 is hy getroud met Ottavia Busia. Hul dogter, Ariane, is in 2007 gebore.

## Bibliografie 
**Nie-fiksie**
* 
* 
* 
* 
* 
* 
* 
* 
**Fiksie**
* 
* 
* 
*  with Joe Rose and Langdon Foss
*  with Joe Rose and Ale Garza

## Verwysings 
## Eksterne skakels 
*  Amptelike webwerf 
*
Lost Coast

duimnael|Oggendmis klaar op oor 'n strand in Humboldt County
duimnael|Die bergpieke van die King Range toring oor 'n eensame strand in die skemerlig
duimnael|Woonhuise naby Shelter Cove
duimnael|Landskapstoneel in die Nasionale King Range-natuurbewaringsgebied
duimnael|Missluiers hang oor die berglandskap van die King Range
Die **Lost Coast** is 'n grotendeels ongerepte natuurstreek langs die Amerikaanse deelstaat Kalifornië se noordkus. Die gebied, wat in die administratiewe distrikte Humboldt en Mendocino geleë is en van Shelter Cove in die suide tot die Mattole-rivier in die noorde strek, het sy naam aan sy grootskaalse ontvolking gedurende die 1930's te danke. Daarnaas het die moeilike bergagtige terrein - die bergreeks King Range maak deel uit van die Lost Coast - die bou van paaie weens die hoë koste, wat daaraan verbonde sou wees, amper onmoontlik gemaak. So het dit tot vandag een van die mees afgeleë kusgebiede in Kalifornië gebly. Die gebrek aan padinfrastruktuur maak van klein nedersettings in die Lost Coast-gebied soos Petrolia, Shelter Cove en Whitethorn van die mees geïsoleerde gemeenskappe in die deelstaat.

## Verwysings
Carl Hempel

**Carl Gustav Hempel** (Oranienburg, 8 Januarie 1905 – Princeton (New Jersey), 9 November 1997) was 'n wetenskaplike filosoof en aanvanklik 'n verteenwoordiger van die logiese positivisme.

## Biografie 
Hempel begin sy studie in 1923 aan die Universiteit van Göttingen in die vakke wiskunde en filosofie. Hier ontmoet hy David Hilbert en het onder die indruk gekom van sy idees om die konsekwentheid (*Widerspruchsfreiheit*) van die wiskunde met behulp van elementêre metodes te bewys.

Na 'n kort verblyf in Heidelberg gaan hy terug na Berlyn, waar hy ook sy skooltyd deurbring het. Hy sit sy studie voort in die  wiskunde en filosofie, en verdiep hom ook in fisika. In 1929 het hy deelgeneem aan die eerste kongres vir wetenskap filosofie, wat deur die Berlynse positiviste georganiseer was. Hier ontmoet hy Rudolf Carnap, met wie hy beindruk was, dat hy na Wene verhuis, waar hy in die Weense Sirkel (*Wiener Kreis*) opgeneem is. In 1934 het hy sy doktorsgraad aan die Universiteit van Berlyn behaal met 'n proefskrif oor waarskynlikheidsteorie. Met hulp van Paul Oppenheim emigreer hy in dieselfde jaar na België.

In 1937 het Hempel 'n uitnodiging van die Universiteit van Chicago ontvang om as wetenskaplike medewerker te kom werk. Twee jaar later in 1939 het hy hierdie uitnodiging aangeneem, en emigreer na die Verenigde State. Hier het Hempel gedoseer aan die New York City College en van 1940 tot 1948 aan Queens College. Daarna was hy ook verbind aan die Universiteit van Yale (1948 tot 1955) en die Universiteit van Princeton waar hy bly tot in 1964. As emeritus het hy van 1964 tot 1966 aan die Hebreeuse Universiteit van Jerusalem gewerk en tot 1985 in Pittsburgh gedoseer.

## Werk 
Hempel werk jare saam met Paul Oppenheim. In 1936 publiseer hulle saam die boek *Der Typusbegriff im Lichte der neuen Logik* (Die typebegrip in die lig van die nuwe logika). In die jare veertig hou Hempel besig met die bevestigings- en verklaringsteorie.

Saam met Oppenheim ontwikkel Hempel rondom 1948 die sogenaamde Hempel-Oppenheim-Skema of Deduktief-nomologiese model (DN-model). Hierdie model bied 'n verklaringsteorieë (*Theorie van Erklärens*).

In sy latere jare het Hempel wegbeweeg van die logiese empirisme. Hy rig hom meer op die wetenskaplike filosofiese naturalisme van Thomas Kuhn.

## Publikasies 
* 1936. *Über den Gehalt von Wahrscheinlichkeitsaussagen*
* 1936. *Der Typusbegriff im Licht der neuen Logik mit Paul Oppenheim*
* 1942. *The Function of General Laws in History*
* 1943. *Studies in the Logic of Confirmation*
* 1959. *The Logic of Functional Analysis*
* 1965. *Aspects of Scientific Explanation*
* 1966. *Philosophy of Natural Science,* 
* 1974. *Philosophie der Naturwissenschaften*, München 1974, 

### Essayversameling 
* *Aspects of Scientific Explanation and Other Essays,* 1965, 
* *Selected Philosophical Essays,* 2000, 
* *The Philosophy of Carl G. Hempel: Studies in Science, Explanation, and Rationality*, 2001, 
 
## Nota 
* Vertaal uit die Nederlandse Wikipedia